**คณะสัตวแพทยศาสตร์ มข. จัดกิจกรรมผู้บริหารพบนักศึกษาระดับบัณฑิตศึกษาชาวต่างชาติ
ประจำปีการศึกษา 2562**

เมื่อวันจันทร์ที่ 16 กันยายน 2562 ที่ผ่านมา ณ ห้องประชุมคชสาร ชั้น 6 อาคารพิเชฎฐ์ เหลืองทองคำ คณะสัตวแพทยศาสตร์ มหาวิทยาลัยขอนแก่น นำโดย **ผศ.น.สพ.ดร. ประวิทย์ บุตรอุดม** รองคณบดีฝ่ายวิชาการ และ **ผศ.สพ.ญ.ดร.ราณี ซิงห์** ผู้ช่วยคณบดีฝ่ายวิจัยและวิเทศสัมพันธ์ ได้จัดกิจกรรมผู้บริหารพบนักศึกษาระดับบัณฑิตศึกษาชาวต่างชาติ เพื่อกระชับความสัมพันธ์และเป็นช่องทางให้นักศึกษาชาวต่างชาติได้แนะนำตนเอง รายงานความคืบหน้าเกี่ยวกับการศึกษา และแบ่งบันประสบการณ์การเรียนที่คณะให้เพื่อนร่วมชั้นและผู้บริหารได้รับทราบ นอกจากนั้นคณะยังได้เปิดโอกาสให้นักศึกษาแต่ละคนได้รายงานเกี่ยวกับสภาพปัญหาที่พบเจอเกี่ยวกับการเรียนการสอนและการใช้ชีวิตประจำวัน เพื่อที่ทางคณะจะได้หาช่องทางช่วยเหลือและแก้ไขปัญหาให้นักศึกษาได้อย่างทันท่วงที โดยกิจกรรมดังกล่าวเป็นไปด้วยความเป็นกันเอง และมีการรับประทานกลางวันร่วมกัน ซึ่งมีนักศึกษาต่างชาติทั้งระดับปริญญาโทและปริญญาเอก จำนวน 10 คน เข้าร่วมกิจกรรมในครั้งนี้ อนึ่ง นักศึกษาระดับบัณฑิตศึกษาชาวต่างชาติของคณะมีจำนวน 13 คน แบ่งเป็นนักศึกษาจาก สปป. ลาว จำนวน 8 คน (ระดับปริญญาโท 6 คน ระดับปริญญาเอก 2 คน) จากประเทศอินโดนีเซีย 3 คน (ระดับปริญญาโท 1 คน ระดับปริญญาเอก 2 คน) จากประเทศสาธารณรัฐประชาชนจีน จำนวน 1 คน (ระดับปริญญาโท) และ จากประเทศบังคลาเทศ จำนวน 1 คน (ระดับปริญญาโท)